C 75/4
RO
Jurnalul Oficial al Uniunii Europene
28.2.2023
12. consideră că este nevoie de măsuri decisive și clar definite pentru a pune în aplicare articolul 6 din Acordul de la Paris și pentru a finaliza cadrul de reglementare asociat acestuia, care stabilește un cadru pentru cooperarea internațională voluntară între țări, astfel încât acestea să își îndeplinească angajamentele de a reduce emisiile, evitând unele dintre problemele referitoare la dubla contorizare sau la riscul acordării de credite pentru reducerile false de emisii;
Revizuirea modelului nostru economic actual pentru a aborda în mod eficace măsurile de atenuare și de adaptare, asigurând un acces adecvat la finanțarea acțiunilor climatice 13. subliniază că, pentru accelerarea tranziției către o societate neutră din punct de vedere climatic, trebuie să ne revizuim modelul economic actual pentru a redefini modul în care consumăm și producem și modul în care valorificăm autonomia și solicită ca UE să propună o nouă viziune a prosperității cetățenilor și planetei, bazată pe principiul durabilității mediului, dreptului la o viață decentă și protecției valorilor sociale (10);
14. propune un nou cadru de guvernanță pentru a dezvolta aceste schimbări transformatoare și încurajează guvernele și autoritățile regionale să creeze comisii pentru o tranziție justă pentru a permite partenerilor sociali și organizațiilor societății civile, inclusiv organizațiilor de tineret, să ofere recomandări și să negocieze și să elaboreze planuri naționale și regionale pentru o tranziție justă (11); consideră că inițiativele existente menite să abordeze provocările sociale ale transformării verzi au rămas fragmentate (12);
15. crede că trecerea rapidă către o economie decarbonizată va implica provocări majore pentru cetățeni, lucrători, întreprinderi și regiuni, mai ales pentru cei/cele care se bazează cel mai mult pe sectoarele și industriile cu o intensitate mare a emisiilor de dioxid de carbon (13) și că CSN ar trebui să includă realizarea unei cartografii și a unei analize granulare ale impactului pe care îl va avea tranziția asupra ocupării forței de muncă și a competențelor de la nivel de țară, subregiuni și sectoare, inclusiv asupra subcontractanților și a lanțurilor valorice din aval, însoțite de planuri naționale privind locurile de muncă și de strategii privind o tranziție justă (14), bazate pe principiul OIM al tranziției juste; prin urmare, aprobă propunerea rezultată în urma Conferinței privind viitorul Europei (15) de a asigura o tranziție justă, care să protejeze lucrătorii și locurile de muncă, prin finanțarea corespunzătoare a tranziției și a continuării cercetărilor;
16. subliniază că responsabilitatea sectorului privat pentru atingerea obiectivului de decarbonizare va impune transformarea rapidă a sistemelor la un nivel fără precedent și arată că sectorul privat joacă un rol esențial în acest proces;
17. recunoaște multiplele și diversele eforturi depuse de întreprinderile și de antreprenorii din întreaga UE pentru a elabora soluții de afaceri pentru atenuarea provocărilor legate de schimbările climatice și pentru adaptarea la acestea și consideră că modelele inovatoare și responsabile de afaceri ar trebui să combată schimbările climatice axându-se asupra unor obiective de durabilitate măsurabile, inclusiv reducerea utilizării apei, a energiei sau a substanțelor chimice;
18. este preocupat de faptul că reducerea emisiilor de gaze cu efect de seră (GES) în UE este însoțită de o creștere a emisiilor în străinătate pentru a satisface consumul UE, generând efecte de propagare a GES (16) și consideră că abordarea privind inventarierea GES trebuie să integreze emisiile de GES asociate cu produsele importate, că decuplarea progresului socioeconomic de impactul intern și importat asupra climei trebuie să devină o prioritate și că CBAM este o măsură de sprijin pentru atingerea acestui obiectiv;
19.
constată că pierderea biodiversității și schimbările climatice se consolidează reciproc, după cum subliniază comunitatea științifică; solicită o abordare cuprinzătoare a acțiunilor de mediu, pentru abordarea sinergiilor dintre pierderea biodiversității și schimbările climatice și propune revizuirea și creșterea suprafeței zonelor protejate și a eforturilor de a proteja restul resurselor naturale în cadrul Strategiei UE privind biodiversitatea pentru 2030 (17);
(10) (11) (12) (13) (14) (15) (16) (17)
Avizul CESE pe tema „Economia durabilă de care avem nevoie” (JO C 106, 31.3.2020, p. 1).
Avizul CESE pe tema „Pregătiți pentru 55: îndeplinirea obiectivului climatic al UE pentru 2030 pe calea spre atingerea obiectivului de neutralitate climatică” (JO C 275, 18.7.2022, p. 101).
Avizul CESE privind Dialogul social în cadrul tranziției verzi (JO C 486, 21.12.2022, p. 95).
Avizul CESE pe tema „Pregătiți pentru 55: îndeplinirea obiectivului climatic al UE pentru 2030 pe calea spre atingerea obiectivului de neutralitate climatică” (JO C 275, 18.7.2022, p. 101).
Avizul CESE pe tema „Pregătiți pentru 55: îndeplinirea obiectivului climatic al UE pentru 2030 pe calea spre atingerea obiectivului de neutralitate climatică” (JO C 275, 18.7.2022, p. 101).
Conferința privind viitorul Europei – Recomandări adoptate de grupul de dezbatere al cetățenilor europeni.
„2021 Europe Sustainable Development Report” (Raportul pe 2021 privind dezvoltarea durabilă a Europei), SDSN Europe.
Avizul în curs de adoptare al CESE (NAT/841) pe tema „Nature restoration targets under EU biodiversity strategy” (Obiective de refacere a cadrului natural în cadrul Strategiei UE privind biodiversitatea).